

Na osnovu člana 20a. Zakona o radu („Službene novine FBiH“, broj: 26/16, 89/18), člana 13. Jedinstvenog pravilnika o radu Univerziteta u Sarajevu, Saglasnosti Ministarstva za obrazovanje, nauku i mlade Kantona Sarajevo, akt broj: 11-05-30-20355-1/20 od 3.7.2020. godine, i Odluke Vlade Kantona Sarajevo, broj: 02-04-29129-14/20 od 6.8.2020. godine, Univerzitet u Sarajevu raspisuje

**JAVNI OGLAS**

**za prijem u radni odnos**

**Osnovni podaci o poslodavcu:**

Naziv: Univerzitet u Sarajevu

Sjedište: Obala Kulina bana 7, 71000 Sarajevo

Internet adresa poslodavca: www.unsa.ba

**Naziv radnih mjesta:**

1. **Spremačica - 2 (dva) izvršioca na određeno vrijeme, do 31.12.2020.**

Opis poslova:

* pomoćno-tehnički poslovi čišćenja prostorija Univerziteta u Sarajevu
* drugi poslovi po nalogu neposrednog rukovodioca

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati slijedeće posebne uslove:

* NSS

Mjesto obavljanja rada: Zmaja od Bosne 8 i Obala Kulina bana 7, 71000 Sarajevo

Radno vrijeme: rad u smjenama, 40 sati sedmično

Osnovna plaća: 630,00 KM

1. **Samostalni referent – tehnički sekretar – 1 (jedan) izvršilac na određeno vrijeme, do 31.12.2020.**

Opis poslova:

* administrativni i tehnički poslovi iz djelokruga rada Kabineta rektora Univerziteta u Sarajevu
* drugi poslovi po nalogu neposrednog rukovodioca i rektora Univerziteta u Sarajevu

**Uslovi:** Pored općih uslova utvrđenih Zakonom o radu („Službene novine FBiH“, broj: 22/16, 89/18), kandidati trebaju ispunjavati slijedeće posebne uslove:

* SSS/IV stepen
* poznavanje engleskog ili drugog stranog jezika
* poznavanje rada na računaru

Mjesto obavljanja rada: Obala Kulina bana 7, 71000 Sarajevo

Radno vrijeme: 8,00 – 16,00 sati, 40 sati sedmično

Osnovna plaća: 945,00 KM

**Potrebni dokumenti koje kandidati prilažu uz prijavu:**

1. Prijava sa kratkom biografijom, adresom (poželjno i e-mail adresom) i kontakt telefonom
2. Svjedočanstvo o završenom obrazovanju, ovjerena kopija
3. Izvod iz matične knjige rođenih, ovjerena kopija
4. Uvjerenje o državljanstvu, ovjerena kopija
5. Potvrda, uvjerenje ili drugi dokument o ispunjavanju uslova za ostvarivanje prava prioriteta u zapošljavanju (opcionalno)

**VAŽNE NAPOMENE:**

* O datumu, vremenu i mjestu obavljanja razgovora/pismenog ispita, kandidati će biti obaviješteni pismeno, usmeno ili elektronskim putem. O rezultatima konkursa svi prijavljeni kandidati biće pismeno obaviješteni
* Na prijavama obavezno naznačiti adresu i kontakt telefon (poželjno i e-mail adresu)
* Nepotpune (prijave bez adrese i kontakt telefona), neblagovremene i neuredne prijave (kopije tražene dokumentacije koje nisu ovjerene) neće se uzeti u razmatranje
* Ako kandidat ne pristupi razgovoru, smatraće se da je odustao od dalje konkursne procedure
* Kandidat koji bude izabran, dužan je dostaviti uvjerenje o zdravstvenoj sposobnosti i uvjerenje da se protiv istog ne vodi krivični postupak
* Prilikom zapošljavanja prednost imaju lica utvrđena članom 23. Zakona o dopunskim pravima boraca-branitelja BiH („Službene novine Kantona Sarajevo, broj: 45/12, 26/14), koju dokazuju odgovarajućim dokumentima (potvrda, uvjerenje i sl.) koje prilažu prilikom prijave na Javni oglas, pozivajući se na poseban zakon po kojem imaju prednost.

Prijave sa kraćom biografijom i potrebnom dokumentacijom sa naznakom „NE OTVARAJ – PRIJAVA NA JAVNI OGLAS“ treba dostaviti **do 25.9.2020. godine,** lično na Pisarnicu Univerziteta u Sarajevu, ili preporučenom poštom na adresu:

**UNIVERZITET U SARAJEVU**

**Obala Kulina bana 7/II**

**71000 SARAJEVO**

**www.unsa.ba.**

Kontakt telefon lica zaduženih za dodatna obavještenja: 033 565 113 i 033 668 454